Πρόσκληση στη διάλεξη του καθηγητή Παναγιώτη Τουρνικιώτη

Τετάρτη 29 Απριλίου 2015 και ώρα 19.00 στην αίθουσα 301

Παναγιώτης Τουρνικιώτης

Πόλη Περιβάλλον και Αστικός Πολιτισμός. Το κέντρο της Αθήνας

Ο τρόπος με τον οποίο ζούμε τον δημόσιο χώρο των αστικών κέντρων είναι αποτέλεσμα επιλογών στις οποίες συναντώνται οι επιθυμίες των πολιτών, με τις πολιτικές και τον σχεδιασμό του χώρου. Το περιβάλλον είναι μια κατασκευή του ανθρώπου, στην οποία αποτυπώνεται ο αστικός πολιτισμός, και αλλάζει με δική του πρωτοβουλία. Μελέτες και έρευνες των τελευταίων πέντε χρόνων επιχειρούν να δείξουν την προοπτική μιας αλλαγής στο κέντρο της Αθήνας.

Ο Παναγιώτης Τουρνικιώτης γεννήθηκε το 1955 στην Αθήνα. Είναι καθηγητής θεωρίας της αρχιτεκτονικής στη Σχολή Αρχιτεκτόνων του Εθνικού Μετσόβιου Πολυτεχνείου. Έχει δημοσιεύσει βιβλία για την αρχιτεκτονική στη σύγχρονη εποχή, για τον Loos, τον Le Corbusier και την ιστοριογραφία της μοντέρνας αρχιτεκτονικής. Από το 2010 έχει επικεντρώσει το ενδιαφέρον του σε μελέτες και έρευνες για την ανασυγκρότηση του μητροπολιτικού κέντρου της Αθήνας.